User:DINESH SHARMA 22/sandbox

શેફાલી વર્મા
શેફાલી વર્મા (જન્મ 28 જાન્યુઆરી, 2004) એક ભારતીય ક્રિકેટર છે કે જે ભારતીય મહિલા રાષ્ટ્રીય ક્રિકેટ ટીમ તરફથી રમે છે. તેઓ ટી ૨૦ આંતરરાષ્ટ્રીય મૅચમાં ભારત તરફથી રમનારાં સૌથી યુવા ખેલાડી હતાં. શેફાલી વર્માએ 15 વર્ષની વયે તેમની આંતરરાષ્ટ્રીય ક્રિકેટમાં પ્રથમ અડધી સદી ફટકારીને ક્રિકેટર સચીન તેંડુલકરનો ૩૦ વર્ષ પહેલાનો રેકૉર્ડ તોડી નાખ્યો હતો જેમાં તેમણે 16 વર્ષની વયે ટેસ્ટની પ્રથમ અડધી સદી ફટકારી હતી. શેફાલી વર્મા હવે આ રેકૉર્ડ ધરાવતાં સૌથી યુવા ક્રિકેટર છે.

વ્યક્તિગત જીવન અને પૃષ્ઠભૂમિ:
નવેમ્બર 2013માં નવ વર્ષનાં શેફાલી વર્માને તેમના પિતા સચીન તેંડુલકરની અંતિમ રણજી ટ્રૉફી મૅચ જોવા માટે દિલ્હી નજીક રોહતકના સ્ટેડિયમમાં લઈ ગયા હતા. ઘણાં સાક્ષાત્કારોમાં વર્માએ સચીન તેંડુલકરને તેમના માટે પ્રેરણાના સ્રોત ગણાવ્યા છે. શેફાલી વર્માના પિતા પણ ક્રિકેટના મોટા ચાહક છે અને તેમના ભાઈ વિવિધ સ્થાનિક ક્રિકેટ ક્લબમાં રમતા હતા પરંતુ આ ક્લબમાં શેફાલી વર્માને છોકરી હોવાને કારણે ક્રિકેટ રમવાની તક મળતી નહોતી. વર્માના પિતાએતેમનાં વાળ કપાવી નાખ્યાં અને તેનાંથી શેફાલી એક છોકરા જેવાં દેખાય તેવી ભ્રમણા બનાવવામાં મદદ મળી. જ્યારે શેફાલી વર્માને ક્લબમાં રમવાની સામેથી તક મળી ત્યારે તેમણે તેમાં સારું પ્રદર્શન કર્યું. તેમના ભાઈ બીમાર પડ્યા અને શેફાલીએ તાત્કાલિક સ્થાનિક ક્લબમાં તેની જગ્યા લઈ લીધી હતી. શેફાલી વર્મા તે ટુર્નામેન્ટમાં ‘મૅન ઑફ ધ મૅચ’ અને ‘મૅન ઑફ ધ સિરીઝ’ બન્યાં હતાં.

વ્યાવસાયિક કારકિર્દી
વર્માએ 15 વર્ષની ઉંમરે સપ્ટેમ્બર 2019માં દક્ષિણ આફ્રિકા સામે મહિલા ટી-૨૦ મૅચથી આંતરરાષ્ટ્રીય ક્રિકેટમાંરમવાની શરૂઆત કરી હતી. નવેમ્બર 2019 માંવેસ્ટ ઈન્ડીઝ સામેની મૅચમાં તેઓ આંતરરાષ્ટ્રીય ક્રિકેટમાં ભારત માટે અર્ધસદી ફટકારનાર સૌથી યુવા ખેલાડી બન્યાં. વેસ્ટ ઈન્ડીઝ સામે તેમણે પાંચ મૅચમાં 158 રન બનાવ્યા અને પ્લેયર ઑફ ધ સિરીઝપણ બન્યાં. જાન્યુઆરી 2020 માંતેમને ઑસ્ટ્રેલિયામાં થનાર 2020 આઈસીસી મહિલા ટી-20 વર્લ્ડ કપ માટે ભારતની ટીમમાં સ્થાન આપવામાં આવ્યું હતું અને ભારતીય ક્રિકેટ કંટ્રોલ બોર્ડ (બીસીસીઆઈ) દ્વારા કેન્દ્રીય કરાર આપવામાં આવ્યો હતો. 161ના સ્ટ્રાઇક રેટ સાથે ત્રીજાં સૌથી વધુ રન બનાવનાર ખેલાડી તરીકે વર્મા ટુર્નામેન્ટનાં સ્ટાર બન્યાં હતાં. ભૂતપૂર્વ ભારતીય ઓપનર વિરેન્દ્ર સેહવાગે પણ તેમને 'રૉક સ્ટાર' કહ્યાં હતાં. વર્મા હાલમાં આઈસીસી મહિલા ટી-20 ખેલાડી રૅન્કિંગમાં ત્રીજા સ્થાને છે.

References:
Women's T20 World Cup: ShafaliVerma, India's 16-year-old 'rock star'

ShafaliVerma-Profile

Womenwho inspire us: ShafaliVerma

ShafaliVerma: The strong girl who's batting down barriers

http://www.iccworldtwenty20.com/

બૉક્સની માહિતી

વ્યક્તિગત માહિતી
નામ : શેફાલી વર્મા

જન્મ : 28 જાન્યુઆરી,2004 (ઉંમર 16), રોહતક, હરિયાણા, ભારત

બૅટિંગ : જમણેરી

બૉલિંગ : જમણેરી ઑફબ્રેક

રોલ : બૅટર આંતરરાષ્ટ્રીય મૅચો

રાષ્ટ્રીય ટીમ : ભારત

ટી20 આઈ ડેબ્યુ (કૅપ 64) : દક્ષિણ આફ્રિકા સામે 24 સપ્ટેમ્બર 2019

છેલ્લી ટી20આઈ : ઑસ્ટ્રેલિયા સામે આઠ માર્ચ, 2020

કારકિર્દીના આંકડા
સ્પર્ધા : ડબ્લ્યુટી20આઈ

મૅચ : 18

સ્કોર કરેલ રન : 485

બૅટિંગ ઍવરેજ : 28.52

ટૉપ સ્કોર : 73

કૅચ/સ્ટમપિંગ : 4